section_heading: Radnja
paragraph_text: Radnja Half-Lifea 2 odvija se otprilike dvadeset godina nakon incidenta u Istraživačkoj ustanovi Black Mesa iz prve igre do kojeg je došlo nakon što su znanstvenici nehotice otvorili portal prema neprijateljskoj dimenziji pod imenom Xen. Igra počinje tako što se Gordon Freeman budi iz hibernacije u koju ga je postavio tajnoviti G-Man.<ref> G-Man mu otkriva da je incident u Black Mesi privukao pozornost višedimenzionalnog carstva pod imenom Combine, koje je pokorilo svijet nakon sedam sati borbe. Combine je potom stvorio grubu policijsku državu tako što je asimilirao ljude i ostale vrste. G-Man stavlja Gordona u vlak koji dolazi u Grad 17 (City 17), mjesto na kojem se nalazi Combineova Citadela; u toj citadeli dr. Wallace Breen, bivši administrator Black Mese koji je ugovorio Zemljinu predaju, vlada kao Combineov marionetski vladar.